Ministrul de Interne, Carmen Dan, a dispus verificari cu privire la modul in care structurile subordonate MAI si-au indeplinit atributiile ce le revin, conform legii, in Piata Victoriei, in momentul in care protestatarii au inceput demontarea schelelor Targului de Craciun. Decizia MAI vine dupa ce primarul Capitalei a acuzat Jandarmeria ca nu si-a facut treaba.

Carmen Dan a discpus controlul dupa ce reprezentantii conducerii Ministerului Afacerilor Interne au avut o intalnire de lucru cu cei ai Primariei Capitalei cu "privire la imposibilitatea desfasurarii activitatilor de organizare a unui eveniment public autorizat, in Piata Victoriei".

"In urma analizarii incidentelor care au avut loc in Piata Victoriei au rezultat urmatoarele concluzii: o autoritate publica, respectiv Primaria Capitalei, a fost impiedicata sa desfasoare o activitate autorizata, mai multe persoane au intervenit asupra unor bunuri care nu le apartineau riscand deteriorarea acestora, iar o persoana a suferit vatamari corporale", arata un comunicat de presa al MAI.

De asemenea, Carmen Dan a transmis ca o asigura pe Gabriela Firea de intreg sprijinul sau.





"Ministrul afacerilor interne o asigura pe doamna Gabriela Firea, Primarul General al Capitalei, de intreg sprijinul Ministerului Afacerilor Interne si de intreaga sa disponibilitate in colaborarea institutionala in scopul continuarii activitatilor in interesul public si in mentinerea sigurantei cetateanului", mai arata comunicatul.



